CELEX: C2006/326/159
Language: el
Date: 2006-12-30 00:00:00
Title: Υπόθεση T-334/06: Αγωγή της Επιτροπής των Ευρωπαϊκών Κοινοτήτων κατά της εταιρίας Νorthumbrian Water Ltd που ασκήθηκε στις 29 Νοεμβρίου 2006

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/78
            
         Αγωγή της Επιτροπής των Ευρωπαϊκών Κοινοτήτων κατά της εταιρίας Νorthumbrian Water Ltd που ασκήθηκε στις 29 Νοεμβρίου 2006
   (Υπόθεση T-334/06)
   (2006/C 326/159)
   Γλώσσα διαδικασίας: η αγγλική
   Διάδικοι
   
      Ενάγουσα: Επιτροπή των Ευρωπαϊκών Κοινοτήτων (εκπρόσωπος: R. Lyal)
   
      Εναγομένη: Northumbrian Water Ltd (Durham, Ηνωμένο Βασίλειο)
   Αιτήματα της ενάγουσας
   Η ενάγουσα ζητεί από το Πρωτοδικείο:
   
               —
            
            
               Να υποχρεώσει την εναγομένη, Northumbrian Water Ltd.:
               
                           —
                        
                        
                           Να καταβάλει στην Επιτροπή το ποσό των 561 732,65 ευρώ, που αποτελείται από το κύριο ποσό των 443 307,67 ευρώ με 10 922,84 ευρώ, ως τόκους υπερημερίας, προς 4.75 % επί του αρχικώς οφειλομένου ποσού (456 159,71 ευρώ) για τη χρονική περίοδο μεταξύ 1ης Ιουλίου 2002 και 31 Δεκεμβρίου 2002, το ποσό των 99 795,87 ευρώ ως τόκους υπερημερίας επί του αρχικού εκείνου ποσού προς 6.75 % για τη χρονική περίοδο μεταξύ 1ης Ιανουαρίου 2003 και 28 Μαρτίου 2006 και το ποσό των 17 790,00 ευρώ ως τόκους υπερημερίας, επί του νέου αρχικού ποσού προς 6.75 % για τη χρονική περίοδο μεταξύ 29 Mαρτίου 2006 και 31 Oκτωβρίου 2006·
                        
                     
                           —
                        
                        
                           Να καταβάλει το ποσό των 81.98 ευρώ ημερησίως, ως τόκους, από την 1η Νοεμβρίου 2006 μέχρι την ημερομηνία πλήρους εξοφλήσεως της οφειλής·
                        
                     
                           —
                        
                        
                           Να καταδικάσει την εναγομένη στα δικαστικά έξοδα.
                        
                     
         Ισχυρισμοί και κύρια επιχειρήματα
   Η Ευρωπαϊκή Κοινότητα, εκπροσωπούμενη από την Επιτροπή, συνήψε σύμβαση με, μεταξύ άλλων, την εναγομένη για την εφαρμογή του σχεδίου «Παραγωγή ηλεκτρικής ενέργειας με LR-αεριοποίηση αποξηραμένης ιλύος καθαρισμού λυμάτων που δεν έχει υποστεί διαδικασία χώνευσης», σύμφωνα με τις δραστηριότητες της Κοινότητας στον τομέα των μη πυρηνικών μορφών ενέργειας (1).
   Το 2000, η εναγομένη πληροφόρησε την Επιτροπή ότι αποφάσισε να καταγγείλει τη σύμβαση λόγω αυξημένων δαπανών. Η Επιτροπή έκρινε ότι είχε ολοκληρωθεί η εργασία και θεώρησε ότι αντιστοιχούσε στη φάση σχεδιασμού του προγράμματος. Κατά συνέπεια, η Επιτροπή προσπάθησε ανεπιτυχώς να ανακτήσει τις προκαταβολές που είχε λάβει η εναγομένη, οι οποίες υπερέβαιναν το προβλεπόμενο για τη φάση σχεδιασμού ποσό, δηλαδή την πρώτη φάση του προγράμματος.
   Προς στήριξη της αγωγής της, η Επιτροπή υποστηρίζει ότι οι γενικοί όροι της συμβάσεως δεν της επιβάλλουν να καταβάλει μεγαλύτερο ποσό για τη φάση σχεδιασμού από το σχετικό ποσό που προβλέπεται στη σύμβαση και δεν είναι δυνατή η μεταφορά ποσών του προϋπολογισμού μεταξύ των κατηγοριών των δαπανών κατά τις διάφορες φάσεις του προγράμματος.
   
      (1)  Απόφαση 94/806/ΕΚ του Συμβουλίου, της 23ης Νοεμβρίου 1994, για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα των μη πυρηνικών μορφών ενέργειας (1994-1998) (ΕΕ L 334, σ. 87).